Αρχάγγελος Καστοριάς

Ο Αρχάγγελος Καστοριάς (παλαιότερα Τσούκα) ήταν χωριό της Π.Ε. Καστοριάς γνωστό για την ομώνυμη Μονή των Ταξιαρχών.Γεώργιος Αλεξίου Ιερά Μονή Ταξιαρχών Τσούκας Καστοριάς Υπάγεται σήμερα στον Δήμο Νεστορίου. Βρίσκεται κοντά στο χωριό Αγία Άννα 23 χλμ δυτικά της Καστοριάς, ανάμεσα στην Ελλάδα και την Αλβανία, στις ανατολικές υπώρειες του όρους Αλεβίτσα.

Απέναντι από την εκκλησία ο παραπόταμος Στενοπόταμος του Αλιάκμονα σχηματίζει καταρράκτη.

Τοπική ιστορία

Αναφέρεται στα οθωμανικά φορολογικά μητρώα (defter) από τα μέσα του 15ου αι. Ως συνολικά έσοδα για την αυτοκρατορία εισπράττονται 2.090 Ακτσές (άσπρα).Παντελής Τσαμίσης, Η Καστοριά και τα μνημεία της σ.149, τύποις Αλευροπούλου, Εν Αθήναις 1949

Στην απογραφή του 1940 κατοικείται από 205 άτομα. Κατά τη διάρκεια του εμφυλίου πολέμου, μετακινούνται από τον κομμουνιστικό Δημοκρατικό Στρατό 56 παιδιά προς τις Ανατολικές χώρες στο πρόγραμμα του παιδομαζώματος. Το 1950 είναι έρημο, όπως και άλλα δώδεκα χωριά του νομού Καστοριάς, όπως Μυροβλήτης κ.α.

Το ήδη καταστραμένο χωριό το 1955 μετονομάζεται σε Αρχάγγελο.

Παραπομπές

Κατηγορία:Δήμος Νεστορίου
Κατηγορία:Εγκαταλελειμμένα χωριά της περιφερειακής ενότητας Καστοριάς